Outside-turneen

Outside-turneen  var ein konsertturné av den engelske rockemusikaren David Bowie, som opna i september1995 og varte i fem månader. Opningskonserten gjekk før albumet 1. Outside kom ut, som turneen er kalla opp etter. Turneen vitja Nord-Amerika og Europa.  and Europe.

På den amerikanske turneen delte Bowie scene med Nine Inch Nails, som overlappa konserten til Bowie og danna eit samanhengande show. Morrissey var oppvarmingsartist for den europeiske delen av turneen, men trekte seg etter ni konsertar. På utvalde konsertar framførte Reeves Gabrels songar frå albumet The Sacred Squall of Now i tillegg til at han spelte med Nine Inch Nails og David Bowie.

Offisielle konsertopptak frå turneen, Ouvre le Chien (Live Dallas 95) kom ut i juli 2020 og No Trendy Réchauffé (Live Birmingham 95) i desember 2020.

I ei lesarundersøking i Rolling Stone i 2012 vart turneen (Nine Inch Nails med Bowie) kåra til ein av dei 10 beste oppvarmingsartistane i rockehistoria.

Turnéhistorie
Dei første øvingane vart gjort i Complete Music Studios  New York før dei flytta til Mullins Center, der Nine Inch Nails vart med på øvingane.

Det var den første turneen til Bowie etter at han la dei største hittane sine på hylla etter Sound+Vision-turneen (1990). Bowie sa «Me kjem til å spele nokre eldre songar, men ingen opplagte ting. Eg fann ut under øvinga at eldre songar eg ikkje har spelt på ei stund passa fint inn med dei nye songane - ting som ... 'Joe the Lion'. Så eg ser fram til det.» Andre songar frå katalogen til Bowie som han spelte på turneen var mellom andre «Scary Monsters (and Super Creeps)», «Look Back in Anger», «Andy Warhol» og «Breaking Glass».

Bowie snakka om kvifor han valde å turnere med Nine Inch Nails: «Eg personleg likte kombinasjonen av NIN og meg, men fansen min gjorde det ikkje. Uflaks!! Det var òg eit ekstremt ungt publikum, mellom omtrent 12 og 17 år gammalt. Utgangspunktet mitt var ganske enkelt: Eg har nettopp laga eit eventyrleg album, kva kan eg gjera no for å gjera konsertane eventyrlege. Når eg såg på det, verka det logisk å konfrontera meg sjølv med NIN-publikummet. Eg visste at det ville vera vanskeleg å fanga dei med musikk dei aldri har høyrt, av ein artist som dei berre visste namnet på.»

Trent Reznor har fleire gonger sagt at han var kraftig inspirert av David Bowie, og arbeidde med Bowie på ein remiks av «The Hearts Filthy Lesson» og seinare av singelen «I'm Afraid of Americans» i 1997. Då han vart spurt i 1995 om albumet Outside var inspirert av Nine Inch Nails, svarte Bowie , «bandet som eg faktisk var ganske inspirert av var tre karar frå Sveits kalla The Young Gods ... eg kjende til dei før eg vart klar over Nine Inch Nails.»

Kulssar og kostyme
For turneen gjekk Bowie for eit smålåte scenedesign med somme bannerar og mannekengar, og unngjekk den teatralske presentasjonen frå dei tidlegare turenane som Glass Spider-turneen i 1987 og Sound+Vision-turneen i 1990. Scenen «likna ein anleggsområde med krøllete laken med malingflekkar draperte rundt scenen», og eit gammaldags bord og stol i det eine hjørnet, som Bowie stundom klatra på under konertane.

Bowie hadde eit par kostyme for turneen, som varierte mellom Europa og USA, inkludert tre jakkar designa av Alexander McQueen.

Hendingar
Bowie opna eit intervju for turneen med USA Today på opningsdagen for turneen, den 14. september 1995 med spørsmålet «Korleis gjer du kommersielt sjølvmord? Vel, du gjer dette: spel songar frå eit album som ikkje er komen ut enno, og kompletter det med obskure songar frå fortida som du aldri har gjort på scenen før.»

Under turneen, då Nine Inch Nails kom til slutten av sin konsert, spelte dei to banda i lag med både Nine Inch Nails og Bowie og bandet hans som spelte «Subterraneans», «Hallo Spaceboy» og «Scary Monsters (and Super Creeps)», etterfølgd av dei to Nine Inch Nails-songane «Reptile» og «Hurt» før Bowie fortsette konserten aleine.

Tidleg på turneen var nesten «100 % av publikum der for å høyre Nails», noko som var utfordrande for Bowie, som sa «Dei første vekene måtte me tilpasse oss kjenslemessig til det faktum at me skulle bli utfordra kvar kveld for å synkronisere med kva folk kom til showet for. Men så byrjar du å innsjå at om du skal fortsette, er det betre å nyte det du gjer. Jo meir me gjorde det, jo meir kommuniserte det til publikum. Slik gjekk det frå overleving til å vere ein god turné.»

Bowie signerte eksemplar av albumet sitt på ein lokal platebutikk i New York den 26. september 1995.

Morrissey var meint å vere oppvarmingsartist for den europeiske delen av turneen, men slutta brått og uventa like før konserten i Aberdeen den 29. november 1995. Oppvarmingsartiane vart dermed The Gyres, Echobelly, musikkgruppa PlaceboPlacebo, Electrafixion (med Ian McCulloch) og ulike lokale band.

Turnéband
David Bowie  – vokal
Reeves Gabrels – gitar
Carlos Alomar – gitar, korvokal
Gail Ann Dorsey – bassgitar, vokal
Zack Alford  – trommer
Mike Garson – piano
Peter Schwartz  – synthesizer, musikalsk leiar
George Simms  – korvokal, klaverinstrument

Konsertar

Songar

Frå The Man Who Sold the World
 «The Man Who Sold the World»
Frå Hunky Dory
 «Andy Warhol»
Frå The Rise and Fall of Ziggy Stardust and the Spiders from Mars
 «Moonage Daydream»
Frå Live Santa Monica '72
 «My Death» (opphavleg frå La Valse à Mille Temps (1959) av Jacques Brel; skriven av Brel & Mort Shuman)
Frå Ziggy Stardust: The Motion Picture
 «White Light/White Heat» (opphavleg frå White Light/White Heat (1968) av The Velvet Underground; skriven av Lou Reed)
Frå Diamond Dogs
 «Diamond Dogs»
Frå Low
 «Breaking Glass» (Bowie, Dennis Davis, George Murray)
 «What in the World»
 «Subterraneans»
Frå "Heroes"
 «Joe the Lion»
Frå Lodger
 «DJ» (Bowie, Brian Eno, Carlos Alomar)
 «Look Back in Anger» (Bowie, Eno)
 «Boys Keep Swinging» (Bowie, Eno)
«Yassassin» (innøvd men ikkje framført)

Frå Scary Monsters (and Super Creeps)
 «Scary Monsters (and Super Creeps)»
 «Teenage Wildlife»
Frå Black Tie White Noise
 «Jump They Say»
 «Nite Flights» (opphavleg frå Nite Flights (1978) av The Walker Brothers; skriven av Noel Scott Engel)
Frå Outside
 «Outside» (Bowie, Kevin Armstrong)
 «The Hearts Filthy Lesson» (Bowie, Eno, Reeves Gabrels, Mike Garson, Erdal Kızılçay, Sterling Campbell)
 «A Small Plot of Land» (Bowie, Eno, Gabrels, Garson, Kızılçay)
 «Hallo Spaceboy» (Bowie, Eno)
 «The Motel» (Bowie, Eno)
 «I Have Not Been to Oxford Town» (Bowie, Eno)
 «The Voyeur of Utter Destruction (as Beauty)» (Bowie, Eno, Gabrels)
 «We Prick You» (Bowie, Eno)
 «I'm Deranged» (Bowie, Eno)
 «Thru' These Architect's Eyes» (Bowie, Gabrels)
 «Strangers When We Meet»
Andre songar:
 «Under Pressure» (opphavleg frå singel (1981) av Bowie og Queen frå Queen-albumet Hot Space (1982); skriven av Bowie, John Deacon, Brian May, Freddie Mercury, Roger Taylor)
 «Hurt» (frå The Downward Spiral av Nine Inch Nails; skriven av Trent Reznor)
 «Reptile» (frå The Downward Spiral av Nine Inch Nails, skriven av Reznor)

Kjelder

Denne artikkelen bygger på «Outside Tour» frå ,  den 16. september 2021. 
 oppgav desse kjeldene: 
 David Buckley, Strange Fascination: The Definitive Biography of David Bowie, Virgin Books, 1999, 

Konsertturnear i 1995
Konsertturnear i 1996
David Bowie-turnear
Nine Inch Nails-turnear